Diari Oficial de la Generalitat Valenciana


Sumari del DOGV 6383, del 25-10-2010 (2010/11861)

Informació pública de l'Acord del Ple de 30 de setembre de 2010 relatiu a l'aprovació definitiva del projecte d'expropiació forçosa per a l'adquisició de parcel·les dotacionals afectades per l'obertura de l'avinguda Corts Valencianes.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6383

Data del DOGV
:   25-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11061


Data del document
:   04-10-2010

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * pla d'urbanisme
    * administració local

Informació pública de l'Acord del Ple de 30 de setembre de 2010 relatiu a l'aprovació definitiva del projecte d'expropiació forçosa per a l'adquisició de parcel·les dotacionals afectades per l'obertura de l'avinguda Corts Valencianes. [2010/11020]  
El Ple de l'Ajuntament de Benicarló, en la sessió celebrada el 30 de setembre de 2010, va adoptar, entre d'altres, el següent acord:  
«Punt 12é. Dictamen a la proposta d'aprovació definitiva del projecte d'expropiació forçosa per a l'adquisició de parcel·les dotacionals afectades per l'obertura de l'avinguda de les Corts Valencianes. Se sotmet a consideració de la corporació el contingut de la proposta del tinent d'alcalde delegat de l'Àrea d'Urbanisme de data 10 de setembre de 2010.  
Relació de fets  
I. El Pla General d'Ordenació Urbana de Benicarló va ser aprovat definitivament el 29 de juliol de 1986. A dia d'avui, els sectors 4 i 6 de sòl urbanitzable no programat no han estat desenvolupats. L'avinguda de les Corts Valencianes està compresa en el seu àmbit, en el tram superior. Com que no s'han desenvolupat els anteriors àmbits, aquesta via roman sense executar. L'obertura d'aquest vial es considera indispensable per millorar el trànsit rodat de la ciutat.  
II. Els serveis tècnics municipals redacten l'abril de 2009, el Projecte d'Urbanització de la Prolongació del Vial Corts Valencianes, que aprova el Ple de la corporació, en la sessió de data 22 d'abril de 2009. Aquest projecte es finança a càrrec del Pla de Suport a la Inversió Productiva en Municipis de la Comunitat Valenciana, de la Generalitat Valenciana (Decret Llei 1/2009, de 20 de febrer, del Consell) i l'inici de les obres està supeditat a l'obtenció dels terrenys afectats per aquest projecte.  
III. Mitjançant l'acord del Ple de l'Ajuntament de Benicarló, que va tindre lloc en data 29 d'octubre de 2009, s'aprova, amb caràcter provisional, el pla especial de Concreció d'Alineacions de l'Avinguda de les Corts Valencianes i de Millora d'Accessos a l'IES Ramon Cid i Zona Esportiva Annexa, de Benicarló, redactat pels serveis tècnics municipals, que va ser aprovat definitivament per la Comissió Territorial d'Urbanisme de la Conselleria de Medi Ambient, Aigua, Urbanisme i Habitatge de la Generalitat Valenciana, en data 26 de juliol de 2010.  
IV. Al novembre de 2009, l'arquitecte municipal, Luis Pérez Lores, va redactar el projecte d'expropiació del conjunt de parcel·les dotacionals afectades pel projecte d'execució de l'obertura de la prolongació de l'avinguda de les Corts Valencianes, per a la tramitació pel procediment de taxació conjunta.  
V. Mitjançant un acord del Ple de la corporació, de data 28 de gener de 2010, s'aprova, amb caràcter inicial, la relació de béns i drets afectats, i s'obri un tràmit d'exposició pública de quinze dies, perquè qualsevol persona interessada rectifique possibles errors o bé formulé oposició a la necessitat d'ocupació. A aquest efecte, es publica el corresponent anunci en el Butlletí Oficial de la Província de Castelló número 23, de 23 de febrer de 2010, en el Diari Oficial de la Comunitat Valenciana número 6212, de 23 de febrer de 2010, en el periòdic Levante de Castellón de data 12 de febrer de 2010, i al tauler d'anuncis de l'Ajuntament de Benicarló, del 8 de febrer al 8 de març de 2010.  
En relació amb la descripció de béns i drets afectats per l'expropiació, es presenten les següents al·legacions:  
Data Núm. registre Persona interessada NIF  
05.03.2010 3.780 Facundo Miralles Barreda 99.456.854H  
12.03.2010 4.274 Carmen Segura Guerola 10.806.520D  
24.03.2010 4.760 Francisco Germán Llorach Garrido 52.584.902Q  
24.03.2010 4.742 Sonia Llorach Garrido 40.693.366T  
28.04.2010 6.916 Sonia Llorach Garrido 92.583.830O  
30.04.2010 7.176 Francisco Germán Llorach Garrido 36.304.497M  
VI. Així mateix, l'anterior acord es notifica individualment als titulars de béns i drets afectats, juntament amb el respectiu full d'apreuament municipal, perquè en el termini d'un mes des de la notificació, accepten o rebutgen la valoració municipal dels drets afectats, i que formulen, en l'últim cas, la seua pròpia. No consta que cap dels afectats haja rebutjat expressament la valoració municipal, en el termini concedit a aquest efecte.  
VII. En data 17 de juny de 2010, l'arquitecte municipal, Luis Pérez Lores, emet el següent informe, en relació amb les al·legacions formulades:  
«Després que ha finalitzat el termini d'exposició al públic del Projecte d'Expropiació per Taxació Conjunta de Parcel·les Dotacionals per a l'Obertura de l'Avinguda de les Corts Valencianes III, han estat presentades davant aquest Ajuntament un total de sis al·legacions, que s'assenyalen a continuació:  
Facundo Miralles Barreda (3780)  
Carmen Segura Guerola (4274)  
Francisco Germán Llorach Garrido (4760)  
Sonia Llorach Garrido (4742)  
Sonia Llorach Garrido (6916)  
Germán Llorach Garrido (7176)  
Analitzades les al·legacions anteriors, s'arriba a les següents conclusions:  
Facundo Miralles Barreda (3780)  
L'al·legació planteja la qüestió que la parcel·la afectada en el projecte d'expropiació, tot i que sí es recull en el pla especial, no es troba en l'àmbit del vial a executar i demana l'exclusió el projecte expropiatori.  
Comprovada la situació de la parcel·la, aquesta disposa d'una edificació en ús, la qual, de la mateixa manera que la parcel·la es troben afectades parcialment pel pla especial. No obstant això, tal com manifesta l'interessat, ni la parcel·la, ni l'edificació estan en l'àmbit definit per a l'execució del vial que actualment s'ha projectat com a obra prèvia provisional a la total urbanització de l'avinguda. L'àmbit a expropiar s'ha definit en funció del traçat d'aquest vial i l'àmbit de la parcel·la que en relació amb aquest, està afectada pel pla especial en una amplada de 31 m. La parcel·la actual, com que confronta amb aquest àmbit excedeix d'aquests 31 m, per la qual cosa quedarà afecta a l'execució de la futura avinguda, però no a l'actual pretensió d'execució d'obra municipal.  
S'informa favorablement la pretensió de l'al·legant i es proposa l'exclusió de la parcel·la per no estar afectada per l'àmbit d'execució del vial actualment projectat, ni les seues àrees de protecció laterals fins a una amplada de 31 m.  
Carmen Segura Guerola (4274)  
L'al·legació pretén que se l'excloga del procés expropiatori per estar disposada a subscriure un conveni de cessió amb reserva d'aprofitament. D'altra banda, planteja la dificultat per a formalitzar aquest document, ja que encara s'està pendent d'una manifestació i acceptació d'herència.  
Es tracta d'una qüestió jurídica que s'ha de resoldre en el seu corresponent informe. No obstant això, a fi de poder redactar l'acta de replantejament per a poder executar l'obra, en el cas d'acceptar-se la subscripció del conveni, per raó d'obstacles administratius per poder dur a terme, almenys ha de demostrar el dret i subscriure un previ compromís de cessió.  
Francisco German Llorach Garrido (4760)  
El l'al·legació es manifesta que, a més de no haver-se individualitzat la compensació per expropiació corresponent a cada propietari, apareixen buits els quadres corresponents al preu just i resulten incomprensibles per al propietari els números i conceptes abreujats que hi apareixen.  
En relació amb la notificació individualitzada de la valoració, cal indicar que en el projecte d'expropiació es duu a terme la valoració del bé afectat i s'hi estableixen els percentatges de propietat de cada copropietari, de manera que el valor que correspon a cada propietari és perfectament conegut. No obstant, en tractar-se d'una qüestió de procediment, ha de contestar-se en el corresponent informe jurídic.  
En relació amb la manca de concreció de la valoració, vist el projecte d'expropiació i la notificació realitzada, s'ha pogut comprovar que la valoració SÍ figura clarament especificada en el full d'apreuament i s'hi indica la superfície afectada, el valor unitari de cada metre quadrat, el total resultant i el 5% del premi d'afecció que imposa la llei.  
S'informa desfavorablement per quedar perfectament justificada la valoració estimada per a la finca a expropiar i constar aquesta clarament especificada, sense possibilitat d'equívoc.  
Sonia Llorach Garrido (4742)  
En l'al·legació es manifesta que, a més de no haver-se individualitzat la compensació per expropiació corresponent a cada propietari, apareixen buits els quadres corresponents al preu just i, per tant, resulten incomprensibles per a la propietària els números i conceptes abreujats que hi apareixen.  
En relació amb la notificació individualitzada de la valoració, cal indicar que en el projecte d'expropiació es duu a terme la valoració del bé afectat i s'hi estableixen els percentatges de propietat de cada copropietari, de manera que el valor que correspon a cada propietari és perfectament conegut. No obstant, en tractar-se d'una qüestió de procediment, ha de contestar-se en el corresponent informe jurídic.  
En relació amb la manca de concreció de la valoració, vist el projecte d'expropiació i la notificació realitzada, s'ha pogut comprovar que la valoració SÍ figura clarament especificada en el full d'apreuament i s'hi indica la superfície afectada, el valor unitari de cada metre quadrat, el total resultant i el 5% del premi d'afecció que imposa la llei.  
S'informa desfavorablement per quedar perfectament justificada la valoració estimada per a la finca a expropiar i constar aquesta clarament especificada, sense possibilitat d'equívoc.  
Sonia Llorach Garrido (6916)  
L'al·legació constitueix una complementària de l'anterior, per la qual es demana a l'Ajuntament que definisca quin serà l'ús de la part de parcel·la expropiada en la qual no s'executarà el projecte actualment redactat com a vial provisional previ i demana que s'ajuste l'expropiació a l'àmbit del vial provisional.  
D'altra banda, es demana un informe municipal sobre si s'ha arribat a algun tipus d'alienació amb algun dels copropietaris de la parcel·la de la qual la interessada és cotitular.  
En relació amb la part de parcel·la que no estarà ocupada pel vial que actualment l'Ajuntament té intenció d'executar, cal indicar que l'expropiació es duu a terme, en cada parcel·la, sobre l'amplada total prevista en el document de planejament, pla especial, que s'ha previst amb l'objecte d'executar la futura total avinguda, al llarg de la via projectada provisionalment. Aquesta amplada permet traçar adequadament la nova via, ajustant el seu traçat a l'orografia que encara no es modificarà, i protegir-la i separar-la de les parcel·les privades properes.  
En l'actualitat, el projecte a executar previst està constituït per un vial provisional de comunicació del carrer de Peníscola amb la CN-340, i queden els marges d'aquest, fins a l'amplada total prevista en el pla especial, en 31,00 m, futura avinguda, com a zones de protecció d'aquesta via en la qual no s'ha definit un ús específic, però en la qual es podran implantar, per les seues característiques, usos provisionals públics complementaris de la via a executar, per la qual es podran tenir accés (aparcaments, usos temporals de difícil ubicació en nucli urbà, etc.) fins a la completa execució del pla.  
En relació, amb la informació demanada sobre acords de venda de la resta de la copropietat de la parcel·la, la informació, si és el cas, ha de ser aportada pels serveis administratius de l'àrea.  
Com que l'expropiació té la seua base en l'afecció del tram del pla especial afectat per la via a executar provisionalment i porta causa en aquest document de planejament, i del projecte de vial, l'afecció de les parcel·les incloses en el projecte d'expropiació és la que resulta de les aplicació d'aquest pla especial en l'àmbit del traçat d'aquest vial, que és el que ha servit de base habilitadora per procedir a l'expropiació, de manera que s'informa desfavorablement la pretensió d'ajustar-se a l'àmbit pur del vial provisional, llevat que la corporació arribe a determinats acords amb la propietat.  
Germán Llorach Garrido (7176)  
L'al·legació constitueix una complementària de l'anterior, per la qual es demana a l'Ajuntament que definisca quin serà l'ús de la part de parcel·la expropiada en la qual no s'executarà el projecte actualment redactat com a vial provisional previ i demana que s'ajuste l'expropiació a l'àmbit del vial provisional.  
D'altra banda, es demana un informe municipal sobre si s'ha arribat a algun tipus d'alienació amb algun dels copropietaris de la parcel·la de la qual l'interessat és cotitular.  
En relació amb la part de parcel·la que no estarà ocupada pel vial que actualment l'Ajuntament té intenció d'executar, cal indicar que l'expropiació es duu a terme, en cada parcel·la, sobre l'amplada total prevista en el document de planejament, pla especial, que s'ha previst amb l'objecte d'executar la futura total avinguda, al llarg de la via projectada provisionalment. Aquesta amplada permet traçar adequadament la nova via, ajustant el seu traçat a l'orografia que encara no es modificarà, i protegir-la i separar-la de les parcel·les privades properes.  
En l'actualitat, el projecte a executar previst està constituït per un vial provisional de comunicació del carrer de Peníscola amb la CN-340, i queden els marges d'aquest, fins a l'amplada total prevista en el pla especial, en 31,00 m, futura avinguda, com a zones de protecció d'aquesta via en la qual no s'ha definit un ús específic, però en la qual es podran implantar, per les seues característiques, usos provisionals públics complementaris de la via a executar, per la qual es podran tenir accés (aparcaments, usos temporals de difícil ubicació en nucli urbà, etc.) fins a la completa execució del pla.  
En relació, amb la informació demanada sobre acords de venda de la resta de la copropietat de la parcel·la, la informació, si és el cas, ha de ser aportada pels serveis administratius de l'àrea.  
Com que l'expropiació té la seua base en l'afecció del tram del pla especial afectat per la via a executar provisionalment i porta causa en aquest document de planejament, i del projecte de vial, l'afecció de les parcel·les incloses en el projecte d'expropiació és la que resulta de les aplicació d'aquest pla especial en l'àmbit del traçat d'aquest vial, que és el que ha servit de base habilitadora per procedir a l'expropiació, de manera que s'informa desfavorablement la pretensió d'ajustar-se a l'àmbit pur del vial provisional, llevat que la corporació arribe a determinats acords amb la propietat".  
VIII. En data 25 de juny de 2010, el tècnic d'administració general d'Urbanisme, Jesús Hernández Lahera, emet el següent informe:  
"Fonaments de dret  
Primer. Des del punt de vista jurídic, cal manifestar que concorren en alguns dels escrits presentats (no en tots, el que es veurà en el fonament de dret segon) els requisits generals de caràcter formal exigits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de personalitat suficient i legitimació en la causa de les parts al·legants, per presentar al·legacions en temps i forma.  
Segon. L'article 434 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística (ROGTU), estableix el procediment de taxació conjunta. Així mateix, tal com indica la tècnica de gestió, la senyora Benítez Beltrán, en el seu informe de data 15 de gener de 2010, és d'aplicació, com a normativa supletòria, la prevista en els articles 202 i següents del Reglament de Gestió Urbanística, aprovat per Reial Decret 3.288/1978, de 25 d'agost, així com, la Llei d'Expropiació Forçosa, de 16 de desembre de 1954 i el Decret de 26 d'abril de 1957, pel qual s'aprova el Reglament d'Expropiació Forçosa.  
De conformitat amb tot això, el ple de la corporació aprova inicialment en data 28 de gener de 2010, el Projecte d'expropiació forçosa, amb inclusió de la relació de béns i drets l'expropiació dels quals es considera necessària per a l'execució del planejament vigent.  
Així mateix, es demana al Registre de la Propietat, en data 1 de març de 2010 (registre de sortida número 3963) l'emissió de la corresponent certificació per la qual s'acredite el domini i càrregues de les finques afectades per l'expropiació, d'acord amb el que preveu l'article 22 del Reial Decret 1093/1997, de 4 juliol, que aprova les normes complementàries al Reglament per a l'execució de la Llei Hipotecària, sobre inscripció en el Registre de la Propietat d'actes de naturalesa urbanística.  
Es va publicar l'acord plenari anterior, en el Diari Oficial de la Comunitat Valenciana, número 6212 de 23 de febrer de 2010, en el Butlletí Oficial de la Província de Castelló número 23, de 23 de febrer de 2010, i en el diari Levante (El Mercantil Valenciano) del dia 12 de febrer de 2010, perquè, durant el període de 15 dies, comptadors des de l'endemà de l'última de les publicacions, és a dir, des del dia 24 de febrer de 2010, qualsevol persona interessada puga aportar per escrit les dades oportunes per rectificar els possibles errors en la relació dels béns i drets afectats per l'expropiació, o bé que, per part dels titulars de drets afectats, es presenten al·legacions oposant-se, per raons de forma o de fons, a la necessitat d'ocupació.  
Per tant el termini per a:  
- Rectificar els possibles errors en la relació dels béns i drets afectats per l'expropiació.  
- Presentar al·legacions per raons de forma o de fons a la necessitat d'ocupació.  
Acaba per a tots els al·legants en data 12 de març de 2010.  
Per això només podem admetre a tràmit i resoldre les al·legacions presentades per Facundo Miralles Barreda (que presenta al·legacions en data 5 de març de 2010) i per Carmen Segura Guerola (que presenta al·legacions en data 12 de març de 2010).  
La resta d'al·legacions, presentades per Francisco Germán Llorach Garrido (al·legacions presentades en dates 24.03.2010 i 30.04.2010) i Sonia Llorach Garrido (al·legacions presentades en dates 24.03.2010 i 28.04.2010) no poden ser admeses a tràmit, ja que han estat presentades fora de termini, en dates posteriors al citat 12 març 2010.  
D'altra banda, es notifica l'acord plenari de 28 de gener de 2010, juntament amb el respectiu full de valoració del preu just, a cadascun dels titulars de béns i drets afectats per l'expropiació, que va disposar d'un mes, comptador des l'endemà de la notificació de l'acord, per acceptar la valoració municipal, o bé, rebutjar i formular la seua pròpia.  
Per tant el termini per acceptar la valoració municipal, o bé rebutjar i formular la seua pròpia, va acabar per als al·legants en les següents dates:  
- Per a Facundo Miralles Barreda, a qui es va notificar l'acord plenari de 28 de gener de 2010, juntament amb el full d'apreuament de l'Ajuntament, en data 3 de març de 2010, el termini va acabar en data 4 d'abril de 2010.  
- Per a Carmen Segura Guerola, a qui es va notificar l'acord plenari de 28 de gener de 2010, juntament amb el full d'apreuament de l'Ajuntament, en data 3 de març de 2010, el termini acaba en data 4 d'abril de 2010.  
- Per a Francisco Germán Llorach Garrido, a qui es notifica l'acord plenari de 28 de gener de 2010, juntament amb el full d'apreuament de l'Ajuntament, en data 10 de març de 2010, el termini acaba en data 11 d'abril de 2010.  
- Per a la Sonia Llorach Garrido, a qui es notifica l'acord plenari de 28 de gener de 2010, juntament amb el full d'apreuament de l'Ajuntament, en data 5 de març de 2010, el termini acaba en data 6 d'abril de 2010.  
Cap d'ells ha rebutjat el full d'apreuament i cap ha formulat el seu propi, dins el termini habilitat legalment per a això.  
Tercer. En relació amb l'al·legació que presenta en data 5 de març de 2010 (registre d'entrada número 3780), el Facundo Miralles Barreda, NIF 20925414E, amb domicili a efectes de notificacions al carrer del Doctor Severo Ochoa, número 15, 1r, de Benicarló (a qui es notifica l'acord plenari de 28.01.2010, juntament amb el full d'apreuament de l'Ajuntament, en data 3 de març de 2010) hem d'indicar que l'arquitecte municipal, el senyor Pérez Lores, en el seu informe de data 17 de juny de 2010, informa al respecte que, comprovada la situació de la parcel·la 59/60, polígon 11, finca registral número 3847, aquesta disposa d'una edificació en ús, la qual, de la mateixa manera que la parcel·la està afectada parcialment pel pla especial. No obstant això, tal com manifesta l'interessat, ni la parcel·la, ni l'edificació estan en l'àmbit definit per a l'execució del vial que actualment s'ha projectat com a obra prèvia provisional a la total urbanització de l'avinguda. L'àmbit a expropiar s'ha definit en funció del traçat d'aquest vial i l'àmbit de la parcel·la que en relació amb aquest, està afectada pel pla especial en una amplada de 31 m. La parcel·la actual, com que confronta amb aquest àmbit excedeix d'aquests 31 m, per la qual cosa quedarà afecta a l'execució de la futura avinguda, però no a l'actual pretensió d'execució d'obra municipal. Per això emet un informe favorable sobre la pretensió de l'al·legant i proposa l'exclusió de la parcel·la per no estar afectada per l'àmbit d'execució del vial actualment projectat, ni les seues àrees de protecció laterals fins a una amplada de 31 m.  
Quart. En relació amb l'al·legació que presentada, en data 12 de març de 2010 (registre d'entrada número 4274), Carmen Segura Guerola, NIF 09953280Y, amb domicili a efectes de notificacions al carrer de Santa Càndida, número 1, de Benicarló (a qui es notifica l'acord plenari de 28.01.2010, juntament amb el full d'apreuament de l'Ajuntament, en data 3 de març de 2010) hem d'indicar que l'arquitecte municipal, el senyor Pérez Lores, en el seu informe de data 17 de juny de 2010, disposa que l'al·legant, pretén que se l'excloga del procés expropiatori, per estar disposada a subscriure un conveni de cessió amb reserva d'aprofitament. D'altra banda, planteja la dificultat per a formalitzar aquest document, ja que encara s'està pendent d'una manifestació i acceptació d'herència. En tractar-se d'una qüestió jurídica que s'ha de resoldre en el seu corresponent informe, indica que a fi de poder redactar l'acta de replantejament per a poder executar l'obra, en el cas d'acceptar-se la subscripció del conveni, per raó d'obstacles administratius per poder dur a terme, almenys ha de demostrar el dret i subscriure un previ compromís de cessió.  
Estem en presència d'un tema d'exclusió de la relació de béns i drets afectats per l'expropiació.  
La delimitació del polígon o unitat d'actuació en què s'actuarà ha d'anar acompanyada (en qualitat de requisit indispensable per a la seua validesa) d'una relació dels propietaris existents en l'àmbit corresponent, amb descripció dels béns i drets afectats, formulada acord amb el que disposen els articles 17 i següents de la Llei d'Expropiació Forçosa (LEF).  
La determinació dels propietaris de béns o titulars de drets en el polígon o unitat d'actuació a incloure inicialment en aquesta s'ha de fer amb base exclusivament a les dades resultants del Registre de la Propietat.  
No obstant, la relació inicial ha de ser rectificada o, si s'escau, completada per incorporació a aquesta de les persones que acrediten en forma legal les titularitats que invoquen, des del moment en què aquesta acreditació tinga lloc.  
Les actuacions de l'expedient expropiatori s'entendran, en primer lloc, amb el propietari de la cosa o titular del dret objecte de l'expropiació. Excepte prova en contra, l'Ajuntament considerarà propietari o titular a qui amb aquest caràcter conste en registres públics que produïsquen presumpció de titularitat, que només pot ser destruïda judicialment.  
L'al·legant demana que se l'excloga del procés expropiatori, per estar disposada a subscriure un conveni de cessió amb reserva d'aprofitament, tot i plantejar la dificultat per a formalitzar aquest document, ja que encara s'està pendent d'una manifestació i acceptació d'herència, atès que la titularitat de la finca la tenen els hereus de Francisco Segura Segarra.  
Es planteja aquí per tant un problema d'herència jacent.  
Sota l'expressió d'herència jacent es comprèn aquella multiplicitat de situacions, en què, havent estat oberta la successió, no s'ha produït encara l'acceptació de l'hereu a qui haja d'imputar-se la condició de successor del causant. O, dit en llenguatge més senzill, és la situació en què roman el patrimoni d'una persona morta, des del moment de la seua mort i, per tant, des de l'obertura de la seua successió fins a l'acceptació per part d'aquells cridats a l'herència, tractant-se d'una situació essencialment provisional o transitòria.  
A efectes merament pragmàtics, el veritable problema que es planteja sobre l'herència jacent ha de ser analitzat des d'una doble perspectiva. La primera es refereix al fet de determinar si els tercers creditors han de suportar la situació d'interinitat, de patrimoni sense titular, que representa l'herència jacent, o per contra, és possible admetre la legitimació passiva de la pròpia herència jacent, sense necessitat de personificar-la.  
En relació amb aquest tema que estem plantejant, la jurisprudència del Tribunal Suprem, amb molt encert, admet de forma indiscutible que el patrimoni hereditari en situació de jacència pot ser demandat i que, alhora, ja que la interinitat en la seua titularitat imposa la necessitat que bé per mitjà de marmessors o administradors testamentaris o judicials, hi haja persones encarregades de la seua administració, gaudeix igualment de facultats per actuar, reclamant o excepcionant, en els diversos processos judicials (per totes, STS 12.03.1987).  
En segon lloc, encara que el nostre Codi Civil no regule de forma sistemàtica els diferents supòsits d'herència jacent, pot extreure del conjunt dels seus preceptes la idea que, com a regla, la situació de jacència hereditària reclama de forma necessària l'existència de l'administració de l'herència, fins i tot en el cas que el testador no l'haja prevista en les disposicions testamentàries. En particular, l'administració de l'herència és reclamada expressament per les disposicions legals en tots aquells supòsits que poden identificar-se com a herència jacent i en concret els següents:  
· Article 801 del Codi Civil. Hereu instituït sota condició suspensiva.  
· Article 965 del Codi Civil. Institució d'hereu a favor d'un nasciturus.  
· Article 1020 del Codi Civil. Formació de l'inventari dels béns de l'herència, siga perquè el cridat ha demanat el dret de deliberar o el benefici d'inventari.  
En resum, que la jacència de l'herència no impedeix que aquesta puga ser titular de drets i obligacions i que durant aquest període de temps en què l'herència encara no ha estat acceptada gaudeix de gran importància l'administració i custòdia d'aquests béns i drets, administració que ha de tenir la finalitat de conservar-los per al moment en què siguen acceptats i adquirits per l'hereu. Per conèixer qui s'ha de fer càrrec d'aquesta administració, cal anar a la voluntat del testador expressada per mitjà del seu testament, ja que és habitual que, efectivament, siga el propi testador el que nomene un marmessor que administre l'herència jacent, del contrari, aquesta funció ha de ser realitzada pel cridat a heretar o per una persona designada pel jutge en el cas.  
Si no hi ha cap persona que puga fer-se càrrec del cabal hereditari, quan els òrgans judicials tinguen coneixement de la mort d'una persona i no els conste l'existència de testament, ascendents, descendents, ni col·laterals fins a quart grau o quan existint, estiguen absents o siguen menors o incapacitats, el jutge prendrà les decisions necessàries per a l'enterrament del difunt i la seguretat dels seus béns.  
Posteriorment serà aquest mateix jutge qui haja de continuar amb els passos de qualsevol successió (entre aquests, esbrinar si el difunt va atorgar algun testament, realitzar inventari dels béns, etc.). Si apareixen hereus legítims cessarà la intervenció judicial, però si no n'apareix cap, serà necessari que continue el procediment fins que es declare judicialment qui són els hereus (fins i tot, pot ser l'Estat, si finalment no apareix cap altre possible hereu).  
En el present cas, no sembla que admeta cap dubte l'aplicació de l'article 999.3 del Codi Civil que implica que el cridat o els cridats a l'herència poden, com a regla general, gestionar els béns hereditaris: 'Els actes de mera conservació o administració provisional no impliquen l'acceptació de l'herència, si amb ells no s'ha pres el títol o la qualitat d'hereu'.  
En aquest sentit el Tribunal Suprem en la Sentència de 15 febrer 1990 (RJ/1990/864) manté que és doctrina reiterada de la Sala Primera Civil d'aquest Tribunal Suprem que quan no s'haja practicat la partició d'herència, qualsevol dels hereus pot accionar en nom propi i en benefici de la comunitat de la qual forma part.  
El Tribunal Superior de Justícia la Comunitat Valenciana (Sala Contenciosa Administrativa, secció primera) en la Sentència número 1609, de 13 de novembre de 2009, en el seu fonament de dret tercer, ha reconegut el dret d'opció a la compensació en metàl·lic que tenen els cohereus, quan hi ha béns pertanyents a una herència jacent:  
'Partint dels anteriors fets, cal analitzar si la recurrent havia de ser notificada fefaentment per ser titular de les esmentades registrals 756 i 738.  
Sobre això, cal indicar que en el nostre ordenament la transmissió de la propietat es produeix per la concurrència de títol i tradició de la cosa. En aquest cas, si bé s'havia convingut una compravenda en data 28 de desembre de 2001, el cert és que el venedor no era el titular de les finques ja que existia una situació d'herència jacent, després de la mort dels seus causants, de manera que els béns que componien l'herència pertanyien a l'haver hereditari dels cohereus, que els adquireixen quan es produeix la partició o adjudicació del seu haver hereditari. Per tant, no pot apreciar-se la infracció dels articles 989 i 1000 del Codi Civil, en tant que no es tracta de discutir si es va acceptar o no l'herència per l'hereu, ni els efectes retroactius d'aquesta acceptació, sinó que el que és rellevant en aquest cas és si en la data en què es va notificar el projecte a l'actora podia considerar-se propietària de les finques, qüestió que ha de ser resolta negativament en el sentit que no hi va haver transmissió de la propietat ja que existia una situació d'herència jacent, sense que l'hereu haguera adquirit la titularitat dels béns, sense perjudici de la validesa del contingut obligacional del contracte.  
Partint d'això, tampoc hi ha infracció dels altres preceptes invocats per la part apel·lant, ja que una cosa és la perfecció de la venda i una altra la transmissió de la propietat, i aquesta no es produeix fins que s'atorga l'escriptura pública en data 1 d'abril de 2004, quan ja s'ha acceptat l'herència i adjudicat els béns, moment en el qual concorren es produeix la tradició instrumental per mitjà de l'escriptura pública.  
Des d'aquesta perspectiva, és d'aplicació l'article 1227 del Codi Civil, ja que als efectes del contracte privat davant de tercers, havent d'afegir-se que, d'una banda, en el moment de notificar el Projecte els béns pertanyien a l'herència jacent, de manera que eren els cohereus que ostentaven el dret de opció, per altra banda, l'actora tenia dos finques en l'àmbit del Projecte, per la qual cosa va tenir coneixement que s'estava notificant l'exercici de l'opció de retribució en metàl·lic, sense que intentés fer valer la seua condició de propietària d'aquestes finques en aquest moment, i, finalment, que no són d'aplicació els preceptes del Reglament de Gestió Urbanística i Llei d'Expropiació Forçosa Invocats, mentre que la controvèrsia queda ja resolta amb l'aplicació de les normes abans exposades.  
Per tant, cal entendre que es van complir les prescripcions de l'article 71.3 de la Llei Reguladora de l'Actuació Urbanística, amb la notificació en aquest cas el projecte d'urbanització als que apareixien com a propietaris de les finques, i la concessió del termini corresponent per al dret d'opció a la compensació en metàl·lic".  
Per tot això, és possible acceptar la proposta que formula Carmen Segura Guerola, de signar un conveni de cessió voluntària amb reserva d'aprofitament. No obstant això i tal com aprecia en el seu informe l'arquitecte municipal, el senyor Pérez Lores, a fi de poder redactar l'acta de replantejament per a poder executar l'obra, ha de demostrar l'al·legant el seu dret i subscriure un previ compromís de cessió".  
IX. Vist que durant la tramitació del present procediment d'expropiació, s'han subscrit els següents convenis de cessió gratuïta, amb la reserva d'aprofitament urbanístic corresponent, de parcel·les o porcions de parcel·les, incloses en el projecte d'expropiació com a béns afectats:  
Polígon Parcel·la Titulars Data firma conveni  
11 61 Josefina i Maria del Carmen   
 Forés Escura novembre de 2009  
11 65 Laryplayas, SL 2 de febrer de 2010  
11 128 José Manuel i Rosa Brau Gómez 9 de febrer de 2010  
11 134 Juana Llorach Casals (50%) 3 de febrer de 2010  
11 137 Joaquin i Ana Foix Artola 25 de gener de 2010  
11 288 Ildefonso Araque Cubillo 16 de març de 2010  
X. Vist l'informe del viceinterventor municipal, Fernando Ferrer Galindo, emès en data 10 de setembre de 2010, en què indica que SÍ hi ha crèdit adequat i suficient en el pressupost general, per fer front al cost total de les indemnitzacions previstes, i en el qual es fiscalitza de confomitat l'expedient tramitat.  
Fonaments de dret  
I. De conformitat amb el Reial Decret Legislatiu 2/2008, de 20 juny, pel qual s'aprova el text refós de la Llei de Sòl, així com, la Llei 16/2005, de 30 de desembre, de la Generalitat, Urbanística Valenciana, desenvolupada pel Decret 67/2006, de 19 de maig, del Consell, que aprova el Reglament d'Ordenació i Gestió Territorial i Urbanística.  
II. D'acord amb el que preveu la Llei d'Expropiació Forçosa, de 16 de desembre de 1954, i el seu reglament de desenvolupament, aprovat pel Decret de 26 d'abril de 1957.  
III. De conformitat amb els articles 202 i següents del Reglament de Gestió Urbanística, aprovat per Reial Decret 3288/1978, de 25 d'agost, d'aplicació supletòria.  
La corporació, de conformitat amb la proposta del tinent d'alcalde delegat de l'Àrea d'Urbanisme i el dictamen de la comissió informativa d'Urbanisme i Medi Ambient, i amb el vot favorable de 14 dels membres presents -representants del partit popular i del Bloc- i 7 en contra -representants del grup municipal socialista-, acorda:  
Primer. Estimar l'al·legació que presenta en data 5 de març de 2010 (registre d'entrada número 3780), Facundo Miralles Barreda, NIF 79237415W, amb domicili a efectes de notificacions al carrer del Doctor Severo Ochoa, número 15, 1r, de Benicarló (a qui es notifica l'acord plenari de 28.01.2010, juntament amb el full d'apreuament de l'Ajuntament, en data 3 de març de 2010) d'acord amb l'informe que emet l'arquitecte municipal, el senyor Pérez Lores, en de data 17 de juny de 2010, on indica que, comprovada la situació de la parcel·la 59/60, polígon 11, finca registral número 3847, aquesta disposa d'una edificació en ús, la qual, de la mateixa manera que la parcel·la està afectada parcialment pel pla especial. No obstant això, tal com manifesta l'interessat, ni la parcel·la, ni l'edificació estan en l'àmbit definit per a l'execució del vial que actualment s'ha projectat com a obra prèvia provisional a la total urbanització de l'avinguda. L'àmbit a expropiar s'ha definit en funció del traçat d'aquest vial i l'àmbit de la parcel·la que en relació amb aquest, està afectada pel pla especial en una amplada de 31 m. La parcel·la actual, com que confronta amb aquest àmbit excedeix d'aquests 31 m, per la qual cosa quedarà afecta a l'execució de la futura avinguda, però no a l'actual pretensió d'execució d'obra municipal. Per això s'estima la pretensió de l'al·legant i s'exclou l'esmentada parcel·la per no estar afectada per l'àmbit d'execució del vial actualment projectat, ni les seues àrees de protecció laterals fins a una amplada de 31 m.   
Segon. Estimar l'al·legació que presenta en data 12 de març de 2010 (registre d'entrada número 4274) Carmen Segura Guerola, NIF 09980212I, amb domicili a efectes de notificacions al carrer de Santa Càndida, número 1, de Benicarló (a qui es notifica l'acord plenari de 28.01.10, juntament amb el full d'apreuament de l'Ajuntament, en data 3 de març de 2010) d'acord amb els informes que emet l'arquitecte municipal, el senyor Pérez Lores, de data 17 de juny de 2010, i el tècnic d'administració general d'Urbanisme, el senyor Hernández Lahera, de data 25 de juny de 2010, en relació amb la pretensió de l'al·legant que sol·licita l'exclusió del procés expropiatori, per estar disposada a subscriure un conveni de cessió amb reserva d'aprofitament, tot i plantejar la dificultat per a formalitzar aquest document, ja que encara s'està pendent de una manifestació i acceptació d'herència. En aquest cas, no sembla que admeta cap dubte l'aplicació de l'article 999.3 del Codi Civil que implica que el cridat o els cridats a l'herència poden, com a regla general, gestionar els béns hereditaris: "Els actes de mera conservació o administració provisional no impliquen l'acceptació de l'herència, si amb ells no s'ha pres el títol o la qualitat d'hereu", i en aquest sentit el Tribunal Suprem en la Sentència de 15 febrer 1990 (RJ/1990/864) manté que és doctrina reiterada de la Sala Primera Civil d'aquest Tribunal Suprem que quan no s'haja practicat la partició d'herència, qualsevol dels hereus pot accionar en nom propi i en benefici de la comunitat de la qual forma part.  
Per tot això, és possible acceptar la proposta que formula Carmen Segura Guerola, de signar un conveni de cessió voluntària amb reserva d'aprofitament. No obstant això i tal com aprecia en el seu informe l'arquitecte municipal, el senyor Pérez Lores, a fi de poder redactar l'acta de replantejament per a poder executar l'obra, ha de demostrar l'al·legant el seu dret i subscriure un previ compromís de cessió.  
Tercer. No admetre a tràmit per extemporànies, les al·legacions, que presenta Francisco Germán Llorach Garrido, NIF 92450515S, amb domicili a efectes de notificacions al carrer de Castelló, número 6, de les Coves de Vinromà, 12077 Castelló, dates 24 de març i 30 de abril de 2010 (registres de entrada números 4760 i 7176) i Sonia Llorach Garrido, NIF 52579373V, amb domicili a efectes de notificacions al carrer del Baró de Sant Petrillo, número 6, 1r, 2a porta, de 46082 València, en dates 24 de març i 28 de abril de 2010 (registres d'entrada números 4742 i 6916) contra l'acord plenari de data 28 de gener de 2010, pel qual s'aprova inicialment i se sotmet a informació pública el projecte d'expropiació forçosa per taxació conjunta de parcel·les dotacionals per a l'obertura de la prolongació de l'avinguda de les Corts Valencianes, des del carrer de Peníscola a la CN-340, ja que aquestes al·legacions han estat presentades fora de termini, en dates posteriors al dia 12 de març de 2010, data límit per presentar al·legacions a l'esmentat acord plenari.  
Quart. Aprovar definitivament el projecte d'expropiació forçosa, projecte d'expropiació del conjunt de parcel·les dotacionals afectades pel projecte d'execució de l'obertura de la prolongació de l'avinguda de les Corts Valencianes, redactat per l'arquitecte municipal, Luis Pérez Lores, el novembre de 2009, amb les modificacions introduïdes en aquest com a resultat de l'estimació de les al·legacions formulades per les persones interessades, segons l'informe de l'esmentat arquitecte municipal de data 17 de juny de 2010, i del tècnic d'administració general d'Urbanisme, Jesús Hernández Lahera, de data 25 de juny de 2010, i amb exclusió de les parcel·les afectades els titulars de les quals hagen subscrit o subscriguen, abans de procedir al pagament o consignació del preu just corresponent, un conveni de cessió gratuïta amb reserva d'aprofitament urbanístic.  
Cinqué. Publicar aquest acord en el Diari Oficial de la Generalitat Valenciana, en el Butlletí Oficial de la Província de Castelló i en un dels diaris de major circulació de la província de Castelló, així com al tauler d'anuncis de l'Ajuntament de Benicarló.  
Sisé. Notificar aquest acord a les persones interessades, indicant-los que posa fi a la via administrativa, i que contra aquest poden interposar un recurs potestatiu de reposició, davant l'òrgan que el dicta, en el termini d'un mes, comptador des de l'endemà la notificació o publicació d'aquest acord, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. O bé, directament, poden interposar un recurs contenciós administratiu, davant el Jutjat Contenciós Administratiu de Castelló, en el termini de dos mesos comptadors des de l'endemà de la notificació o publicació d'aquest acord, d'acord amb el que preveuen els articles 8.1 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjudici que en puguen interposar qualsevol altre que estimen oportú».  
Benicarló, 4 d'octubre de 2010.- El tinent d'alcalde delegat de l'àrea d'Urbanisme: Antonio Cuenca Caballero.